Darko Maletić

Darko Maletić je bosanskohercegovački nogometaš i povremeni član bosanskohercegovačke reprezentacije.

 Klupska karijera 
Fudbalsku karijeru počeo je u Borcu iz Banja Luke, gdje je prošao sve uzraste do prvog tima. Godine 2001. za 125.000 eura prelazi u austrijski SK Rapid Beč, odakle nakon samo jedne godine prelazi u NK Celje. Tu je proveo 2 godine, nakon čega odlazi u Rusiju, odnosno prvo 2004. u FK Zenit, a potom u FK Šinik 2005. Zatim odlazi u rumunski FC Vaslui, gdje ostaje samo pola godine. Godine 2006. prelazi u Partizan, gdje ostaje sve do 2009, kad odlazi u njemački TuS Koblenz. Nakon samo jedne sezone provedene u Njemačkoj vraća se u rodnu Banju Luku, odnosno u svoj prvi klub, Borac. U ljeto 2011. za 300.000 € prešao je u kazahstanski FK Aktobe, ali se ni tu nije dugo zadržao. Nakratko se vratio u Rusiju, u FK Irtiš Pavlodar, a zatim ponovo u Borac. Iz Borca je 2013. prešao u Velež, gdje je ostao 2 i po godine (posljednjih pola godine bio je i kapiten), do početka decembra 2015, kad je sporazumno raskinuo ugovor.

 Reprezentacija 
Za bosanskohercegovačku fudbalsku reprezentaciju debitirao je 24. marta 2007. u kvalifikacionoj utakmici za Evropsko prvenstvo protiv reprezentacije Norveške, kad je ušao u 82. minuti. Jedini gol u dresu reprezentacije postigao je 7. juna 2011. na kvalifikacijskoj utakmici za Evropsko prvenstvo 2012. protiv reprezentacija Albanije na Bilinom polju u Zenici.

 Reference 

 Vanjski linkovi 
 Profil na transfermarkt.de

Kategorija:Rođeni 1980.
Kategorija:Bosanskohercegovački nogometaši
Kategorija:Biografije, Banja Luka
Kategorija:Nogometaši Borca (Banja Luka)
Kategorija:Nogometaši Rapid Beča
Kategorija:Nogometaši NK Celje
Kategorija:Nogometaši Zenit Sankt Peterburga
Kategorija:Nogometaši Šinika
Kategorija:Nogometaši FC Vasluija
Kategorija:Nogometaši Partizana
Kategorija:Nogometaši TuS Koblenza
Kategorija:Nogometaši FK Aktobea
Kategorija:Nogometaši FK Irtiš Pavlodara
Kategorija:Nogometaši Veleža
Kategorija:Živi ljudi
Kategorija:Bosanskohercegovački nogometni treneri
Kategorija:Bosanskohercegovački sportisti 21. vijeka